รัฐบาลไทย-ข่าวทำเนียบรัฐบาล-ผู้ว่าฯ ชลบุรี เผยสถานการณ์น้ำมันดิบรั่วไหลบริเวณทะเลอ่าวไทย ขณะนี้หน่วยงานที่เกี่ยวข้องได้บูรณาการดำเนินการแก้ไขอย่างเต็มกำลังความสามารถ ย้ำ หากพบเห็น แจ้งสายด่วน 1784 ตลอด 24 ชม.
วันอังคารที่ 5 กันยายน 2566
05/09/2566
ผู้ว่าฯ ชลบุรี เผยสถานการณ์น้ํามันดิบรั่วไหลบริเวณทะเลอ่าวไทย ขณะนี้หน่วยงานที่เกี่ยวข้องได้บูรณาการดําเนินการแก้ไขอย่างเต็มกําลังความสามารถ ย้ํา หากพบเห็น แจ้งสายด่วน 1784 ตลอด 24 ชม.
ผู้ว่าฯ ชลบุรี เผยสถานการณ์น้ํามันดิบรั่วไหลบริเวณทะเลอ่าวไทย ขณะนี้หน่วยงานที่เกี่ยวข้องได้บูรณาการดําเนินการแก้ไขอย่างเต็มกําลังความสามารถ พร้อมย้ํา หากประชาชน-ผู้ประกอบการ-นักท่องเที่ยว พบเห็นคราบน้ํามันบริเวณชายฝั่ง แจ้งสายด่วน ปภ.1784 ตลอด 24 ชั่วโมง
เมื่อวันที่ 4 ก.ย. 66 เวลา 20.00 น. นายธวัชชัย ศรีทอง ผู้ว่าราชการจังหวัดชลบุรี เปิดเผยถึงกรณีเมื่อช่วงค่ําของวันที่ 3 กันยายน 2566 เวลาประมาณ 20.00 น. เกิดเหตุท่อ Main Line น้ํามันดิบรั่วไหลจากเรือบรรทุกน้ํามัน ขณะขนถ่ายน้ํามันดิบบริเวณทุ่นผูกเรือกลางทะเล หมายเลข 2 (SBM-2) ของโรงกลั่นน้ํามันไทยออยล์ ซึ่งตั้งอยู่บริเวณทะเลอ่าวไทย ใกล้เกาะตาเหมือน (ด้านใต้ของเกาะศรีชัง) ซึ่งท่อดังกล่าวส่งมายังฝั่งอําเภอศรีราชา จังหวัดชลบุรี ทําให้เกิดน้ํามันรั่วไหล ประมาณ 3 นาที และคาดว่าเกิดน้ํามันรั่วไหลประมาณ 5 กิโลเมตร ปริมาณน้ํามันประมาณ 50-70 ลูกบาศก์เมตร หรือราว 45,000 ลิตร ซึ่งบริษัท ไทยออยด์ จํากัด (มหาชน) ได้เข้าควบคุมสถานการณ์บริเวณที่เกิดเหตุทันที โดยได้ปิดวาล์วท่อน้ํามันที่เกิดปัญหา ล้อมบูมน้ํามันที่รั่วไหล และมีการใช้สารเคมีเพื่อคุมการกระจายของน้ํามัน แต่เนื่องจากเป็นเวลาคืน ทําให้ไม่อาจประเมินพื้นที่ในการปฏิบัติการล้อมบูมครอบคลุมน้ํามันที่รั่วไหลออกมาได้ทั้งหมด โดยเมื่อช่วงเช้าวันนี้ จังหวัดชลบุรีได้บูรณาการร่วมกับเรือตรวจการณ์ของกรมเจ้าท่า และบริษัท ไทยออยล์ จํากัด (มหาชน) พบคราบน้ํามันเป็นฟิล์มบาง ๆ จากจุดเกิดเหตุไปทางเกาะสีชัง ประมาณ 2 ไมล์ทะเล (3.6 กิโลเมตร) กระแสน้ําพัดไปทิศตะวันออกเฉียงเหนือ ขณะเดียวกันลมพัดจากทิศตะวันตกเฉียงใต้ ไหลและพัดออกจากเกาะสีชัง
"วันนี้ ช่วงเวลา 13.00 - 18.00 น. ตนได้ลงพื้นที่พร้อมด้วยนายภูริพัฒน์ ธีระกุลพิศุทธิ์ รองอธิบดีกรมเจ้าท่า นายวรจักร สถาพรภิญโญ นายอําเภอศรีราชา พร้อมด้วยกําลังเจ้าหน้าที่ศูนย์อํานวยการรักษาผลประโยชน์ ของชาติทางทะเล (ศรชล.) เจ้าท่าภูมิภาค ตํารวจน้ํา ประชาสัมพันธ์จังหวัด สาธารณสุขจังหวัด ป้องกันและบรรเทาสาธารณภัยจังหวัด และผู้บริหารบริษัท ไทยออยล์ จํากัด (มหาชน) เพื่อติดตามการปฏิบัติของทีมบูรณาการจากกองทัพเรือภาคที่ 1 บริษัท ไทยออลย์ จํากัด (มหาชน) ท่าเรือแหลมฉบัง บริษัท ปตท. จํากัด (มหาชน) และบริษัท เอสโซ่ (ประเทศไทย) จํากัด (มหาชน) ทั้งนี้ จากการตรวจสอบของกรมควบคุมมลพิษพบว่าบริเวณจุดเกิดเหตุ ได้ดําเนินการจัดเก็บคราบน้ํามันได้ทั้งหมดแล้ว โดยศูนย์วิจัยทรัพยากรทางทะเลและชายฝั่งอ่าวไทยฝั่งตะวันออก (ศวทอ.) สํานักงานทรัพยากรทางทะเลและชายฝั่งที่ 2 จะลงพื้นเพื่อเก็บตัวอย่างน้ําบริเวณที่เกิดเหตุไปตรวจสอบคุณภาพน้ํา พร้อมทั้งให้เจ้าหน้าที่เฝ้าระวังอย่างต่อเนื่องป้องกันไม่ให้เกิดความเสียหายต่อทรัพยากรทางทะเล โดยบริษัท ไทยออยล์ จํากัด (มหาชน) ได้จัดตั้งศูนย์บัญชาการเหตุการณ์ ณ อาคารหอประชุม" นายธวัชชัยฯ กล่าว
นายธวัชชัย ศรีทอง ผู้ว่าราชการจังหวัดชลบุรี กล่าวเพิ่มเติมว่า นอกจากนี้ จากการประเมินของกรมทรัพยากรมลพิษ คาดการณ์ว่า ประมาณ 23.00 น. คืนนี้ จะมีคราบน้ํามัน เข้าที่ตอนใต้ของเกาะค้างคาว ก่อนที่ช่วงเย็นของวันที่ 7 กันยายน คราบน้ํามันจะเข้าที่ชายทะเลอ่าวอุดม และเวลา 12.00 น. ของวันที่ 8 กันยายน จะเคลื่อนเข้าที่เกาะลอย อําเภอศรีราชา และวันที่ 10 กันยายน เวลาประมาณ 15.00 น. คราบน้ํามันจะกระจายตัวถูกพัดเข้าหาฝั่งชายหาดบางแสนไปจนถึงอ่าวอุดม เป็นระยะทางประมาณ 10 กิโลเมตร โดยสําหรับขั้นตอนการเก็บกู้คราบน้ํามัน ตามแผนอุบัติภัยพบว่า ระดับที่ 2 (Tier II) รั่วไหลมากกว่า 20-1,000 ลิตร การขจัดคราบน้ํามันต้องร่วมมือกันระหว่างภาคเอกชนและภาครัฐ ตามแผนป้องกันและขจัดมลพิษทางน้ํา
"ทั้งนี้ เมื่อเวลา 16.30 น. ทีมบูรณาการฯ ได้ดําเนินการใช้บูมกักคราบน้ํามัน จํานวน 6 เส้น เพื่อดักจับคราบน้ํามัน และฉีดสารขจัดคราบน้ํามัน โดยใช้เรือและอากาศยาน บริเวณด้านทิศใต้ของเกาะสีชัง ซึ่ตนยังคงติดตามการปฏิบัติอย่างใกล้ชิด โดยจังหวัดชลบุรีจะได้บูรณาการร่วมกับหน่วยงานของกรมเจ้าท่า กรมควบคุมมลพิษ หน่วยงานทหาร บริษัท ไทยออยล์ จํากัด (มหาชน) และภาคีเครือข่าย ดําเนินการตามแผนฯ และกรมควบคุมมลพิษจะได้ประสานกับกรมเจ้าท่า จัดตั้งศูนย์ป้องกันและขจัดมลพิษทางน้ําเนื่องจากน้ํามัน เพื่อดําเนินการแก้ไขปัญหาให้บรรเทาผลกระทบที่จะเกิดขึ้นมิติต่าง ๆ โดยเร่งด่วน และถ้ามีความคืบหน้าเพิ่มเติมจะได้สร้างการรับรู้ให้ทราบเป็นระยะต่อไป และหากพี่น้องประชาชน ผู้ประกอบการ และนักท่องเที่ยว พบเห็นน้ํามันรั่วไหลบริเวณทะเลและชายฝั่ง ขอให้ได้แจ้ง "สายด่วน ปภ. โทร. 1784" หรือ "สายด่วนพิทักษ์ป่าและรักษาทะเล โทร. 1362" ตลอด 24 ชั่วโมง เพื่อเจ้าหน้าที่หน่วยงานที่เกี่ยวข้องเร่งเข้าตรวจสอบ แก้ไขสถานการณ์ได้อย่างทันท่วงที" นายธวัชชัยฯ กล่าวในช่วงท้าย